Satanie plieska

Satanie plieska, Satanove plieska (poľ. Szatanie Stawki) sú dve malé plieska v Mengusovskej doline, presnejšie v Satanej dolinke, pod dolinným stupňom Hincovej kotliny na okraji tektonického zlomu (úval pod Satanom a Hlinskou vežou) vo Vysokých Tatrách. Sú umiestnené medzi hromadami balvanov na západnej strane údolia. Niekedy sa stáva, že koncom leta vysychajú. Názov Ich pomenovanie vyplýva z polohy v Satanej dolinke, nad ktorou dominuje Satan. Podľa starého podania, pochádzajúceho od zlatokopov, ukryl satan v Satanovom žľabe, ktorý spadá zo Satanovho sedla, poklad drahých kovov. Hľadal ho tu bača, pomáhal mu kúzelník, ale satan ich zahnal obrovskými skaliskami. Ale sú aj iné povesti. Referencie Iné projekty Commons ponúka multimediálne súbory na tému Satanie plieska Externé odkazy Povesť o satanovi a plieskach Poloha na turistickej mape